
Ministarstvo poljoprivrede,
šumarstva i vodoprivrede   
 	 
 

Broj: UP-I-15-037/26-121/2                                                          18. maj 2026. godine 
Ministarstvo poljoprivrede, šumarstva i vodoprivrede, na osnovu člana 30 stav 1 i 5 Zakona o slobodnom pristupu informacijama (“Sl.list CG”, br.44/12 i 30/17 ), odlučujući po zahtjevu SMZ “Trešnjevo” iz Andrijevice br. 40/26, radi pristupa informacijama, donosi: 

R J E Š E N J E 
ODBIJA SE Zahtjev SMZ “Trešnjevo” iz Andrijevice, radi pristupa informacijama dostavljanjem kopija: finansijskog izvještaja o uplatama Ministarstva poljoprivrede, šumarstva i vodoprivrede prema NVO “Čojeća glava”, zbog neposjedovanja traženih informacija.

O b r a z l o ž e nj e 
SMZ “Trešnjevo” iz Andrijevice, podnijela je Ministarstvu poljoprivrede, šumarstva i vodoprivrede zahtjev za slobodan pristup informacijama br. 40/26 od 01.03.2026. godine, koji je zaveden kod organa pod brojem UP-I-15-037/26-121/1 od 20.03.2026. godine, a kojim je tražila kopije: finansijskog izvještaja o uplatama Ministarstva poljoprivrede, šumarstva i vodoprivrede prema NVO “Čojeća glava”.
U postupku po zahtjevu, Ministarstvo poljoprivrede, šumarstva i vodoprivrede je uputilo dopis Službi za finansije, računovodstvo i javne nabavke dana 23.03.2026. godine, u čijem je djelokrugu rada pripremanje ovakvih informacija, u cilju pribavljanja izjašnjenja da li ista ima u posjedu tražene informacije, te da li se, ukoliko iste posjeduje, u ovim informacijama nalaze podaci koji se odnose na fizička lica, u smislu Zakona o zaštiti podataka ličnosti. 
Služba za finansije, računovodstvo i javne nabavke je dana 07.05.2026. godine dostavila odgovor – Izjašnjenje po zahtjevu za dostavljanje dokumentacije SMZ “Trešnjevo”, u kojem je ta Služba nije imala uplata prema NVO “Čojeća glava”, pa iz navedenog proizilazi da Ministarstvo nema, niti može imati u posjedu traženu dokumentaciju.
Ministarstvo poljoprivrede, šumarstva i vodoprivrede je po pravilima upravnog postupanja u smislu člana 12 ZUP-a i člana 27 ZSPI-a, uvidom u zahtjev NVO “Čojeća glava” br. 40/26 od 01.03.2026. godine, a na osnovu dokaza - Izjašnjenja Službe za finansije, računovodstvo i javne nabavke od 23.03.2026. godine, utvrdilo da ta Služba ne posjeduju traženu dokumentaciju, te je iz ovih razloga zahtjev valjalo odbiti shodno članu 30 stav 1 i 5 ZSPI-a zbog neposjedovanja traženih informacija.
Ovo s toga što je odredbom člana 30 stav 1 Zakona o slobodnom pristupu informacijama, između ostalog propisano da o zahtjevu za pristup organ vlasti odlučuje i rješenjem kojim zahtjev odbija,dok je stavom 5 ovog člana propisano da rješenje kojim se odbija zahtjev za pristup informacijama sadrži detaljno obrazloženje razloga zbog kojih se ne dozvoljava pristup traženim informacijama: kopiji finansijskog izvještaja o uplatama Ministarstva poljoprivrede, šumarstva i vodoprivrede prema NVO “Čojeća glava”, odnosno u postupku po zahtjevu stranke organ je našao da zahtjev treba odbiti kao neosnovan iz razloga što ministarstvo nema, niti može imati u posjedu tražene informacije, budući da iz izjašnjenja Službe za finansije, računovodstvo i javne nabavke, u čijem je djelokrugu rada pripremanje informacija iz predmetnog zahtjeva, je utvrđeno da ta Služba nije imala uplate prema NVO “Čojeća glava”, pa iz navedenog proizilazi da Ministarstvo nije, niti može biti u posjedu informacija traženih zahtjevom.
Na osnovu izloženog, a primjenom člana 30 stav 1 i 5 ZSPI-a, odlučeno je kao u dispozitivu rješenja.
Uputstvo o pravnom sredstvu: Protiv ovog rješenja može se izjaviti žalba, Agenciji za zaštitu ličnih podataka i slobodan pristup informacijama u roku od 15 dana od prijema rješenja, neposredno ili preko Ministarstva poljoprivrede, šumarstva i vodoprivrede. Žalba se podnosi u dva primjerka.                                                                                                                                                   

                                                                                                          M i n i s t a r,                                      
                                                                                                                
                                                                                                           Vladimir Joković 

